**«№ 91 Негізгі орта мектеп» КММ**

**Сынып мұғалімі**: Маратова Сауле Маратовна

**Сынып: 2 «А»**

**Тақырыбы:** «Тәуелсіздік – теңдесі жоқ байлығым»

**Өткізетін күні:** 13.12.2014 ж

**Мақсаты:**

**Білімділік:** Оқушыларды желтоқсан құрбандарымен таныстыру, желтоқсан оқиғасына қатысқан аға - апаларының ерлігі туралы айту.

**Дамытушылық:** Оқушылардың сөздік қорын молайту. Есте сақтау қабілеттерін арттыру.

**Тәрбиелік:** Желтоқсан оқиғасына қатысқан аға апаларының ерен ерлігін үлгі етіп көрсету. Елін, жерін сүюге, Отанын қастерлеуге, шыншылдыққа тәрбиелеу.

**Көрнекі\ құралдар:** желтоқсан құрбандарының суреттері, мақал - мәтел,ҚР рәміздері, слайд.

**Сабақтың барысы: 1. Ұйымдастыру кезеңі**

**Кіріспе сөз:** Құрметті оқушылар, ұстаздар бүгінгі тәрбие сағатымыздың тақырыбы «Тәулсіздік – теңдесі жоқ байлығым». Бұл тақырыптың мағынасы да оның қазақ елінің тарихынан алатын орны ерекше. 1986 жылы Алматы қаласында сол кездегі солақай саясаттың кесірінен орталық алаңға жастар көтеріліске шықты. Олар ешбір жаман оймен барған жоқ. Бейбіт жолмен тәуелсіздікке қол жеткізу үшін жиналды. Желтоқсан оқиғасы қазақ халқында бұрын соңды болмаған ең ауыр да, әділетсіз көтерілістің бірі. Енді міне желтоқсан оқиғасына қатысқан апаларымыз бен ағаларымыздың арқасында

ата -бабаларымыз аңсаған тәуелсіздікке қол жеткіздік. Осы мереке қарсаңында оқушылар дайындаған шағын ашық тәрбие сағатымызды бастайық.

**2. Гимн орындалады.**

**3. Тақпақтар**

**1- оқушы:Рабиға**

1986 жыл. Желтоқсанда отты оқиға болды. Елдің егемендігін аңсаған жастар алаңға шықты. Желтоқсан желі дауылға айналды. Өрттей лаулаған жастар ұлттық намыс құдіретін әлемге паш етті.

**2– оқушы: Әсем**

Қанша жыл, қанша ғасыр өтсе де ұмытылмайтын оқиғалар болды. 1986 жылғы оқиғасы әңгіме емес, дүмпуі алып құрлықты аралап кеткен ғаламат тарихи оқиғаның бірі еді.

**3– оқушы: Камила**

Дауылға желтоқсанның желі айналды,

Күтпеген іс «не болды» деп.

Күллі әлем Алматыға қарай қалды,

Қытымыр қыстың басы сол бір айда,

Желтоқсан жеті әлемді жалт қаратты.

**4–оқушы:Бекзат**

Дүр сілкінді желтоқсанда қоңыр аймақ,

Өйтпесе тілім қайтіп қанат жаймақ.

Ұран жазып, қып - қызыл ту көтеріп,

Жастар шықты алаңға «Елім - айлап».

**Хор: « Желтоқсан желі» әні (** бейне таспаны көрсетіп тұру)

**(**Қайрат туралы бейне таспаны көрсетіп тұру)

**5- оқушы: Әділ**

Желтоқсан заман толғағы байтақ даланың,

Шарпысқан сәтті үміт пен күдік наланың.

Ербол, Қайрат, Ләззәт пен Сәбира,

Құрбаны болған жаланың.

**Көрініс:**

**Мұғалімнің сөзі:** Түн. Кәдімгі миллиондаған түндердің бірі, бірақ бұл түн өзгеше түн еді. Себебі бұл түнде қаланың кез - келген тұсынан ұсталған жастарды ұрып - соғып, өлімші халге жеткізді. Осындай қатігездікті көрген, оларға араша түсем деп, жүргендердің бірі Қайрат Рысқұлбеков еді.

**Мансұр (**милиционер киімі немесе фуражка Әділ, Ерасыл қолынан ұстап тұрады)

Ұстаңдар бұзақыны!

Әкетіңдер жауып тастаңдар!

Савицкиді өлтірген сен бе?

**Шыңғысхан**

Мен өлтірген жоқпын, өтірік жала жаппаңдар!

Күнәдан таза басым бар,

Жиырма бірде жасым бар.

Қасқалдақтай қаным бар,

Бозторғайдай жаным бар.

Қайрат деген атым бар,

Қазақ деген затым бар.

Еркек тоқты құрбандық,

Атам десең атыңдар!

(Милиция киім киген адамдар Қайратты алып кетеді)

**6– оқушы: Нұрдана**

1986 жылы 21 мамырда Семей қаласындағы түрменің 21 – ші камерасында Қайрат 21 жасында «өзін - өзі өлтірді» деген атпен құпия түрде қаза тапты.

**7- оқушы:Қуаныш**

1986 жылдың ызғарлы желтоқсанында ұлт намысын жыртып, алаңға шыққан жалын жүрек жастардың арасында Ләззәт Асанова да болған еді. Ләззәттің қазасы әлі күнге жұмбақ.

**8- оқушы: Ерасыл**

Желтоқсан қозғалысына қатысқандардың бірі Ербол Сыпатаев еді. Өзі сияқты студент ұл қыздарды қорғаймын деп жүргенде жасақшылар қатты соқыға жығып, емханаға түседі де екінші күні қайтыс болады.

**9 – оқушы: Әсем**

Сәбираның оқу орнында ата - анасын шақырып үлкен жиналыс өткізді. Ұзақ кінәлап, жала жауып «Қызыңыз тентек» деген ұстаздардың сөзі жанына аяздай батты. Күтпеген жерден «Бәріне кінәлі мен, жазалаңдар мені.

Шеруді де мен ұйымдастырдым.

Бәріне мен жауап беремін» - деп кесіп айтқан сөзінен жиналғандар сілтідей тынды. Сәбира жиналысты тастай сала сыртқа жүгіре жөнелді. Сол бойымен намысшыл қыз жатахананың бесінші қабатынан секіріп кетті. Оның өмірі ерте үзілді.

**10- оқушы: Бекзат**

Желтоқсан оқиғасы Қайрат Рысқұлбеков, Ербол Сыпатаев, Сәбира Мұхаметжанов, Ләззәт Асанова тәрізді батырларымыздың бар екенін дәлелдеп берді. Ендеше сол желтоқсан құрбандарын бір минут үнсіздікпен еске алайық.

**11- оқушы: Рабиға**

1986 жыл желтоқсан айының 17- сі күні қазақ жастары «Әр республикаға өзінің басшысы», «Қазақстан жасасын» - деген сияқты жазбаларын жая ұстап, бейбіт шеруге шықты.

**Хор: «Көк тудың желбірегені» әні**

(Президент, Астана қаласының слайдтын көрсету)

**12- оқушы: Камила**

1986 жыл 1- желтоқсанда Қазақстан Республикасының тұңғыш Президенті Нұрсұлтан Назарбаев Әбішұлы сайланды.

**13- оқушы: Әділ**

1992 жылы 4 маусымда Қазақстан Республикасының Жоғарғы кеңесі мемлекеттік рәміздерді қабылдады.

**14- оқушы: Мансұр**

1998 жыл 20 мамырда Қазақстан Республикасының астанасы Ақмола қаласы Астана болып бекіді.

**15- окушы: Әмина**

Отан дейміз от жаққан жерімізді,

Отан дейміз өсірген елімізді.

Отан дейміз туған жер, атамекен,

Биік тау, орман, тоғай көлімізді.

**16- оқушы: Бекарыс**

Отан - тарих, Отан – тіл,

Жасаған елің өз халқың.

Отан - өлкең, Отан - жыр

Көтерген көкке ел даңқың.

**17- окушы: Мурадали**

Ана тілің арың бұл,

Ұятың боп тұр бетте.

Өзге тілдің бәрін біл,

Өз тіліңді құрметте.

**Хор: «Атамекен» әні**

**Қорытынды сөз:(** мұғалімнің)

Балалар, бүгінгі сынып сағатымызда еліміздің осындай тәуелсіздікке қол жеткізу үшін көптеген тарихи кезеңдерді басынан өткізгенін өздеріңіз айтып өттіңіздер. Сол тарихи оқиғалардың куәгері болған, құрбан болған ағаларымыз бен апаларымыздың есімдері баршамызға мәлім. Он екіде бір гүлі ашылмаған Асанова Ләззәт, Сыпатаев Ербол, Мұхаметжанова Сәбира, Рысқұлбеков Қайраттың аңсаған армандары мен үміт тілектері бұл күнде толық жүзеге асты. Қазақ елі өзінің тәуелсіздігін алды. Осымен тәрбие сағатымыз аяқталды.